**Ministru kabineta noteikumu projekta** **“Grozījumi Ministru kabineta 2018. gada 25. septembra noteikumos Nr.612 “Darbības programmas "Izaugsme un nodarbinātība" 3.1.1. specifiskā atbalsta mērķa "Sekmēt MVK izveidi un attīstību, īpaši apstrādes rūpniecībā un RIS3 prioritārajās nozarēs" 3.1.1.5. pasākuma "Atbalsts ieguldījumiem ražošanas telpu un infrastruktūras izveidei vai rekonstrukcijai" otrās projektu iesniegumu atlases kārtas īstenošanas noteikumi” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta **„Grozījumi Ministru kabineta 2018.gada 25.septembra noteikumos Nr.612 “Darbības programmas "Izaugsme un nodarbinātība" 3.1.1. specifiskā atbalsta mērķa "Sekmēt MVK izveidi un attīstību, īpaši apstrādes rūpniecībā un RIS3 prioritārajās nozarēs" 3.1.1.5. pasākuma "Atbalsts ieguldījumiem ražošanas telpu un infrastruktūras izveidei vai rekonstrukcijai" otrās projektu iesniegumu atlases kārtas īstenošanas noteikumi”** (turpmāk – MK noteikumu projekts) mērķis ir izpildīt Ministru kabineta 2018.gada 25.septembra protokollēmuma Nr.44 2.§ (TA-1751) 3.punktā noteikto, tostarp, nodrošināt, ka 3.1.1.5.pasākuma "Atbalsts ieguldījumiem ražošanas telpu un infrastruktūras izveidei vai rekonstrukcijai" (turpmāk – 3.1.1.5.pasākums) otrās projektu iesniegumu atlases kārtas ietvaros pieejams pasākuma pirmās projektu iesniegumu atlases kārtas ietvaros neizmantotais ERAF finansējums.MK noteikumu projekts stāsies spēkā nākamajā dienā pēc tā publicēšanas oficiālajā izdevumā “Latvijas Vēstnesis”. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Eiropas Savienības struktūrfondu un Kohēzijas fonda 2014.-2020.gada plānošanas perioda vadības likuma 20.panta 13.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2018.gada 25.septembra noteikumu Nr.612 “Darbības programmas "Izaugsme un nodarbinātība" 3.1.1. specifiskā atbalsta mērķa "Sekmēt MVK izveidi un attīstību, īpaši apstrādes rūpniecībā un RIS3 prioritārajās nozarēs" 3.1.1.5. pasākuma "Atbalsts ieguldījumiem ražošanas telpu un infrastruktūras izveidei vai rekonstrukcijai" otrās projektu iesniegumu atlases kārtas īstenošanas noteikumi” (turpmāk – MK noteikumi Nr.612) 5.punktā ir norādīts 3.1.1.5.pasākuma ietvaros plānotais Eiropas Reģionālā attīstības fonda finansējums (turpmāk – ERAF) – 25 443 922 *euro*.Ministru kabineta 2016.gada 12.aprīļa noteikumu Nr.227 “Darbības programmas "Izaugsme un nodarbinātība" 3.1.1. specifiskā atbalsta mērķa "Sekmēt MVK izveidi un attīstību, īpaši apstrādes rūpniecībā un RIS3 prioritārajās nozarēs" 3.1.1.5. pasākuma "Atbalsts ieguldījumiem ražošanas telpu un infrastruktūras izveidei vai rekonstrukcijai" pirmās projektu iesniegumu atlases kārtas īstenošanas noteikumi” (turpmāk – MK noteikumi Nr.227) 5.punktā ir norādīts 3.1.1.5.pasākuma ietvaros plānotais Eiropas Reģionālā attīstības fonda finansējums – 24 130 687 *euro*, (ieskaitot snieguma rezervi 532 852 *euro*) pieejamais ERAF finansējums, ņemot vērā snieguma rezervi, ir 23 597 835 *euro*.Informējam, ka šobrīd 3.1.1.5. pasākuma pirmās kārtas ietvaros turpinās projektu īstenošana starp Centrālo finanšu un līgumu aģentūru (turpmāk – CFLA) un 15 projekta iesniedzējiem, savukārt 18 projekti jau ir īstenoti, kā arī 7 projekti pārtraukti.Saskaņā ar CFLA sniegto informāciju, **3.1.1.5. pasākuma pirmās kārtas neizlietotais (brīvais) finansējums jeb atlikums ir 3 527 606 *euro* *(bez rezerves)*.**3.1.1.5.pasākuma otrās kārtas atklātajā atlasē no 2019.gada 15.janvāra līdz 30.aprīlim tika iesniegti divas reizes vairāk projekta iesniegumi nekā ir pieejamais finansējums, t.i. no 52 CFLA iesniegtajiem projekta iesniegumiem esošā finansējuma ietvaros ir apstiprināmi, t.sk., ar nosacījumu,tikai 20 projekta iesniegumi. Lai efektīvi pārvaldītu 3.1.1.5.pasākuma esošo finansējumu un varētu atbalstīt nākamos projekta iesniegumus ar augstāko punktu skaitu, nepieciešams izmantot ne tikai 3.1.1.5.pasākuma otrās kārtas visu plānošanas reģioniem pieejamo atlikušo finansējumu, bet arī pārdalīt 3.1.1.5. pasākuma pirmās kārtas ietvaros pieejamo neizmantoto finansējuma atlikumu, kas izveidojies no pārtrauktajiem līgumiem. Ņemot vērā iepriekš minēto, kā arī izpildot Ministru kabineta 2018.gada 25.septembra protokollēmuma Nr.44 2.§ (TA-1751) 3.punktā noteikto, ka Ekonomikas ministrijai ir jānodrošina, ka līdz lēmumu par projektu apstiprināšanu pieņemšanai 3.1.1.5. pasākuma otrās projektu iesniegumu atlases kārtas ietvaros, tiek precizēts pieejamais ERAF finansējums MK noteikumos Nr.227 par to daļu, par kādu tiek palielināts 3.1.1.5. pasākuma otrās projektu iesniegumu atlases kārtas ietvaros pieejamais ERAF finansējums, **Ekonomikas ministrija ierosina pārdalīt finansējumu 3 527 606 *euro* (bez rezerves) no 3.1.1.5.pasākuma pirmās kārtas uz 3.1.1.5.pasākuma otro kārtu.** Pamatojoties uz augstāk minēto, nepieciešams MK noteikumu Nr.612 5.punktā precizēt ERAF finansējumu atbilstoši MK noteikumu projektā paredzētajam. Ņemot vērā to, ka 3.1.1.5. pasākuma pirmās kārtas neizlietoto finansējumu piešķir jau esošajai atlasei, CFLA izvērtēs un nepieciešamības gadījumā veiks attiecīgus grozījumus atlases nolikumā.Pamatojoties uz MK noteikumu Nr.227 5.punktā noteikto, ka no 2019. gada 1. janvāra atbildīgā iestāde pēc Eiropas Komisijas lēmuma par snieguma ietvara izpildi var ierosināt izmantot pieejamo rezerves apjomu jaunai projektu iesniegumu atlases kārtai vai pārdalīt finansējumu cita pasākuma īstenošanai, Ekonomikas ministrija ir ierosinājusi novirzīt atlikušo rezervi 532 852 *euro* apmērā 3.2.1.1. pasākumam "Klasteru programma". Attiecīgi tiks iesniegti precizējumi Darbības programmas “Izaugsme un nodarbinātība” grozījumos.**Saskaņā ar MK noteikumu Nr.612 17.4.apakšpunktā noteikto regulējumu, 3.1.1.5.pasākuma otrās kārtas tālākā projektu finansēšanas kārtība ir šāda:** * projekti konkurē gan kvotas ietvaros, gan uz kopējiem atlikumiem – līdzīgi kā grāmatvedībā, piemērojot FIFO principu jeb kur projektam kļūst pieejams finansējums, tur tas tiek piešķirts. Tādējādi tiek saglabāts sākotnēji iezīmētais kvotas princips, ka projekts konkurē uz reģionam iezīmētās kvotas naudu, bet vienlaikus arī uz citos reģionos neizlietoto finansējuma daļu. Pamata nosacījums – kvotas ietvaros tiek saglabāts tajā iedalītais finansējums līdz pat projektiem, kam pietiek finansējums.
* par apstrīdēšanas procesa noslēguma posmu ir uzskatāms brīdis, kad pieņemti gala lēmumi (atzinumi par nosacījumu izpildi), tiem dota iespēja lēmuma apstrīdēšanai vai sagaidīts apstrīdēšanas lēmums.
* no 3.1.1.5.pasākuma pirmās kārtas pārdalītais finansējums tiek novirzīts pārsūdzībām un papildu projektu finansēšanai, kas sākotnēji tika noraidīti finansējuma trūkuma dēļ.
* papildu projektiem 3.1.1.5.pasākuma pirmās kārtas neizlietotais finansējums piešķirams, lai atbalstītu nākamos projekta iesniegumu ar augstāko punktu skaitu Kurzemes, Latgales, Vidzemes vai Zemgales plānošanas reģionā. 3.1.1.5.pasākuma pirmās kārtas pārdalītais finansējums netiek dalīts pa reģionālajām kvotām, bet gan projekti konkurē uz atlikumu pēc piešķirto punktu skaita. 3.1.1.5.pasākumapirmās atlases kārtas papildu finansējums var tikt piešķirts, kad ir noslēdzies visu sākotnēji izvērtēto projektu apstrīdēšanas process.

Šobrīd MK noteikumu 27.punktā ir norādīts, ka ja projekta iesniedzējs īsteno vai plāno īstenot citus projektus saistībā ar šajā projektā paredzēto ēku un telpu attīstību, darbus projektā nevar uzsākt, kamēr nav pieņemti lēmumi par atbalsta piešķiršanu šim pašam projektam arī visās pārējās atbalsta programmās, kurās finansējuma saņēmējs ir pieteicies vai plāno pieteikties.Lai novērstu MK noteikumu 27.punktā ietvertā regulējuma dažādu interpretāciju, kā arī novērstu situācijas, ka plānotā projekta īstenošana tiek kavēta, jo paredzams ilgstoša lēmuma pieņemšana sadarbības iestādē, Ekonomikas ministrija ierosina veikt grozījumus šī punkta pēdējā teikuma redakcijā un skaidro tā praktisko piemērošanu:Ar MK noteikumu 27.punktu ir ieviests - Komisijas regula Nr. 651/2014 6.panta 2.punkts un 2.panta 23.punkts, neparedzot stingrākas prasības, jo Ekonomikas ministrijai nav bijis nolūks paredzēt stingrākas prasības nekā tās ir noteiktas Komisijas regulas Nr.651/2014 iepriekš minētajos punktos. Papildu nosacījumā, kas ir iekļauts MK noteikumu Nr.612 27.punkta pēdējā teikumā, mērķis ir nodrošināt, ka atbalsta sniedzējiem ir pieejama pilnīga informācija par visiem atbalstiem, kas ir piešķirti vai tiks piešķirti konkrētā projekta īstenošanai, kur paredzēts, ka projekta iesniedzējs iesniegumā par projekta īstenošanu sniedz visu informāciju par plānoto un piešķirto atbalstu par tām pašām attiecināmajām izmaksām, norādot atbalsta piešķiršanas datumu, atbalsta sniedzēju, atbalsta pasākumu un plānoto/piešķirto atbalsta summu. Tas ir nepieciešams, lai korekti noteiktu 3.1.1.5.pasākumā piešķiramo atbalsta intensitāti projektam, kā arī ievērotu stimulējošo ietekmi. Projekta iesniedzējs iesniegumā par projekta īstenošanu sniedz visu informāciju par plānoto un piešķirto atbalstu par tām pašām attiecināmajām izmaksām, norādot atbalsta piešķiršanas datumu, atbalsta sniedzēju, atbalsta pasākumu un plānoto/piešķirto atbalsta summu. Izejot no iesniegtās informācijas iestādei, kura pieņem lēmumu par atbalsta piešķiršanu, ir pieejama pilna informācija par citiem atbalstiem, ko plāno saņemt vai saņems projekta iesniedzējs, līdz ar to iestādei, kas pieņem lēmumu, ir iespēja izvērtēt vai tiek izpildīti visi piemērojamie komercdarbības atbalsta regulējuma nosacījumi. Ja plānotais atbalsta veids ir aizdevums (piemēram, AS “Attīstības finanšu institūcija Altum” (turpmāk – “Altum” izsniegtie aizdevumi, kas tiek sniegti saskaņā ar Komisijas 2013. gada 18. decembra Regulas (ES) Nr. 1407/2013 par Līguma par Eiropas Savienības darbību 107. un 108. panta piemērošanu *de minimi*s atbalstam) Eiropas Komisija savā 2020.gada 29.aprīļa skaidrojumā ir norādījusi, ka šo atbalstu ir iespēja kumulēt un tas praktiski neatstāj ietekmi uz Komisijas regula Nr. 651/2014 noteiktajiem nosacījumiem, līdz ar to praktiski nepastāv risks, ka iestāsies pārkāpums saistībā ar valsts atbalsta piešķiršanu. Vērā ņemams fakts, ka nosakot nacionālajā līmenī stingrākas prasības (kā tas ir iekļauts esošajā MK noteikumu redakcijā), kas paredz projektu uzsākšanu nevis uz pieteikuma iesniegšanas, bet lēmuma pieņemšanas brīdi, 3.1.1.5.pasākumā būtiski kavē investīciju projektu īstenošanu pat vairāku mēnešu garumā (līdz gadam) un rosinātu atlikt lēmumuieguldījumiem ražošanas telpu un infrastruktūras izveidei vai rekonstrukcijai. Līdz ar to norma tiek precizēta atbilstoši Komisijas regulas Nr.651/2014 noteiktajam tvērumam. Vienlaikus komersants iesniedzot pieteikumu atbalsta saņemšanai saprot un uzņemas risku, ka projektam var tikt nepiešķirts finansējums uzreiz pēc pieteikuma iesniegšanas, ņemot vērā 3.1.1.5.pasākuma vērtēšanas kārtību, t.sk., pieejamās kvotas un atlikumus. Tomēr no valsts puses nav pieļaujama situācija, ka tādējādi tiek ierobežota privātā sektora investīciju projektu attīstība.Papildus, 2020.gada 29.aprīlī saņemtajā Eiropas Komisijas skaidrojumā ir norādīts, ka ja atbalsta saņēmējs ir pieteicies abiem atbalsta veidiem (aizdevums un grants) un ja tas ir iesniedzis informāciju, ka 25% no attaisnotajām izmaksām tiks segti no pašu līdzekļiem, tāpat, ja līgumiski starp aizdevēju un atbalsta saņēmēju ir atrunāts, ka izmaksātais grants tiks novirzīts aizdevuma dzēšanai, tad nav nozīmes, ja starp granta izmaksu un aizdevuma dzēšanu ir laika brīdis (vidēji 2 dienas), kas ir paredzēts līgumsaistību izpildei. Ņemot vērā saņemto skaidrojumu un “Altum” aizdevumu līgumos atrunātos noteikumus par to, ka saņemtais grants tiek novirzīts saistību dzēšanai, var uzskatīt, ka atbalsta kumulācijas gadījumā tiek pilnībā izpildīti visi piemērojamie komercdarbības atbalsta regulējuma nosacījumi.Ja uz lēmuma pieņemšanas brīdi neizpildīsies visi piemērojamie komercdarbības atbalsta regulējuma nosacījumi, tad iestāde, kas pieņem lēmumu par atbalsta sniegšanu rakstiski informē projekta iesniedzēju un pārējās iesaistītās valsts atbalsta sniedzēju iestādes, ka komercdarbības atbalsts netiek piešķirts un projekta iesniedzējam projekts būs jāīsteno izmantojot pašu līdzekļus vai ārējo finansējumu, par kuru nav saņemts nekāds publiskais atbalsts. Ekonomikas ministrija ierosina MK noteikumu projektā ietvert jaunu normu (25.1punkts), lai nodrošinātu, ka gadījumos, ja finansējuma saņēmējs pēc savas iniciatīvas ierosina sadarbības iestādei (Centrālā finanšu un līgumu aģentūra – turpmāk CFLA) lauzt līgumu par projekta īstenošanu valstī izsludinātās ārkārtas situācijas laikā (Latvijā ir izsludināta ārkārtējā situācija no 2020.gada 12.marta līdz 2020. gada 9. jūnijam ar mērķi ierobežot COVID-19 izplatību (Ministru kabineta 2020. gada 12. marta rīkojums Nr. 103 "Par ārkārtējās situācijas izsludināšanu") un sešus mēnešus pēc tās, neatkarīgi no līguma par projekta īstenošanu izbeigšanas iemesliem, finansējuma saņēmējam nav sadarbības iestādei (CFLA) jānodrošina garantijas iemaksa, ko sedz Eiropas Savienībā reģistrētas kredītiestādes izsniegta pirmā pieprasījuma līguma izpildes garantijas vēstule (turpmāk – garantijas vēstule) un sadarbības iestāde (CFLA) finansējuma saņēmējam var atgriezt garantijas vēstuli*.* Šī norma iestrādāta, lai komersantiem, kuriem ir finanšu rādītāju pasliktināšanās COVID-19 izplatības faktora ietekmē, neradītu vēl nelabvēlīgākus finansiālos apstākļus gadījumā, ja komersants nerealizē projektu dēļ apsvērumiem, kas radušies apgrozījuma krituma un citu saistīto faktoru rezultātā. Šobrīd MK noteikumu Nr.612 25.punkts paredz, ka Garantijas vēstulē norādīto summu kredītiestāde izmaksā pēc pirmā sadarbības iestādes pieprasījuma, ja projekts netiek pabeigts līdz projekta īstenošanas beigu datumam, iestājas kāds no šo noteikumu [33.](https://likumi.lv/ta/id/302138#p33) punktā minētajiem gadījumiem vai projekta iesniedzējs nenoslēdz līgumu ar sadarbības iestādi par projekta īstenošanu. Jaunā norma radītu labvēlīgus apstākļus uzņēmumiem, lai tie spētu finansiāli atgūties un turpināt savu saimniecisko darbību.Papildus MK noteikumu projekts ir papildināts ar punktu par komercdarbības atbalsta atgūšanu, ja finansējuma saņēmējs ir pārkāpis Komisijas regulas Nr. 1407/2013 vai Komisijas regulas Nr.651/2014 prasības.Ekonomikas ministrija ir izvērtējusi MK noteikumu projekta ietekmi uz vērtēšanas procesā esošiem projektu iesniegumiem un norāda, ka tas labvēlīgi ietekmē to sabiedrības daļu (projektu iesniedzējus), kuriem potenciāli būtu tiesības uz valsts atbalstu. Savukārt uz projektu īstenošanā esošajiem projektiem MK noteikumu projekta ietekme nav. Ekonomikas ministrijas ierosinātās izmaiņas labvēlīgi ietekmēs finansējuma saņēmējus, kā rezultātā tiks veicināta apstrādes rūpniecībā jaunizveidoto darba vietu radīšana un palielināsies arī privātā līdzfinansējuma apjoms.3.1.1.5.pasākuma otrās kārtas finansējums atbilst intervences kodam 072 - MVU uzņēmējdarbības infrastruktūra (tostarp rūpnieciskie parki un zonas). |
|  | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | MK noteikumu projekts skar darbības programmas „Izaugsme un nodarbinātība” 3.1.1.specifiskā atbalsta mērķa „Sekmēt MVK izveidi un attīstību, īpaši apstrādes rūpniecībā un RIS3 prioritārajās nozarē”” 3.1.1.5.pasākuma „Atbalsts ieguldījumiem ražošanas telpu un infrastruktūras izveidei vai rekonstrukcijai” otrās projektu iesniegumu atlases kārtasmērķa grupu - sīkos (mikro), mazos un vidējos komersantus, kas veic saimniecisko darbību apstrādes rūpniecības nozarēs (saskaņā ar NACE [2.](https://likumi.lv/ta/id/281590-darbibas-programmas-izaugsme-un-nodarbinatiba-3-1-1-specifiska-atbalsta-merka-sekmet-mvk-izveidi-un-attistibu-ipasi#n2)red. C sadaļu "Apstrādes rūpniecība"), kā arī projektu iesniedzējus (finansējuma saņēmējus) - komersantus, nodibinājumus un ostu pārvaldes. |
| 2. | Tiesiskā regulējuma ietekme uz tautsaimniecību un administratīvo slogu | MK noteikumu projekts nepalielina administratīvo slogu. |
| 3. | Administratīvo izmaksu monetārs novērtējums | MK noteikumu projekts šo jomu neskar.  |
| 4. | Atbilstības izmaksu monetārs novērtējums | MK noteikumu projekts šo jomu neskar.  |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2020.gads** | Turpmākie trīs gadi (*euro*) |
| **2021** | **2022** | **2023** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi: | 25 443 922 | 3 527 606 | 0 | 0 | 0 | 0 | 0  |
| 1.1. valsts pamatbudžets | 25 443 922 | 3 527 606 | 0 | 0 | 0 | 0 | 0  |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi: | 25 443 922 | 3 527 606 | 0 | 0  | 0 | 0 | 0  |
| 2.1. valsts pamatbudžets | 25 443 922 | 3 527 606 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme: | 0 | 0 | 0 | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | 3.1.1.5. pasākuma otrās kārtas finansējuma palielinājums plānots 3 527 606 *euro,* kas tiks novirzīts no 3.1.1.5. pasākuma pirmās kārtas. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav attiecināms uz projektu.  |
| 8. Cita informācija | Ņemot vērā, ka finansējuma pārdale notiks no 3.1.1.5.pasākuma „Atbalsts ieguldījumiem ražošanas telpu un infrastruktūras izveidei vai rekonstrukcijai” pirmās kārta uz 3.1.1.5.pasākumu „Atbalsts ieguldījumiem ražošanas telpu un infrastruktūras izveidei vai rekonstrukcijai” otro kārtu **ietekme uz valsts budžeta izdevumiem būs neitrāla.** |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | MK noteikumu projekts ir saistīts ar Ekonomikas ministrijas sagatavoto Ministru kabineta noteikumu projektu “Grozījumi Ministru kabineta 2016. gada 12. aprīļa noteikumos Nr.227 “Darbības programmas "Izaugsme un nodarbinātība" 3.1.1. specifiskā atbalsta mērķa "Sekmēt MVK izveidi un attīstību, īpaši apstrādes rūpniecībā un RIS3 prioritārajās nozarēs" 3.1.1.5. pasākuma "Atbalsts ieguldījumiem ražošanas telpu un infrastruktūras izveidei vai rekonstrukcijai" pirmās projektu iesniegumu atlases kārtas īstenošanas noteikumi”, kurš tiek virzīts uz Ministru kabinetu vienlaicīgi ar MK noteikumu projektu.  |
| 2. | Atbildīgā institūcija | Ekonomikas ministrija |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Projektā ir iekļautas tiesību normas, kas izriet no:* Komisijas 2013. gada 18. decembra Regulas (ES) Nr. 1407/2013 par Līguma par Eiropas Savienības darbību 107. un 108. panta piemērošanu *de* *minimis* atbalstam (turpmāk – Komisijas regula 1407/2013).
* Komisijas 2014. gada 17.jūnija Regulas (ES) Nr. 651/2014 ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (turpmāk – Komisijas regula 651/2014).
* Komisijas 2004. gada 21. aprīļa Regulas (EK) Nr. 794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108. pantu (turpmāk – Komisijas regula Nr.794/2004).
 |
| 2. | Citas starptautiskās saistības | Projekts šo jomu neskar |
| 3. | Cita informācija | Nav |
| 1. tabulaTiesību akta projekta atbilstība ES tiesību aktiem |
| Attiecīgā ES tiesību akta datums, numurs un nosaukums | 1. Komisijas regula 1407/2013
2. Komisijas regula 651/2014
3. Komisijas regula Nr.794/2004
 |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Komisijas regula 1407/2013 | Noteikumu projekta 5.punkts | Ieviesta pilnībā | Neparedz stingrākas prasības |
| Komisijas regula 651/2014 | Noteikumu projekta 5.punkts | Ieviesta pilnībā | Neparedz stingrākas prasības |
| Komisijas regula Nr.794/2004 | Noteikumu projekta 5.punkts | Ieviesta pilnībā | Neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Nav attiecināms. |
| 2. | Sabiedrības līdzdalība projekta izstrādē | Sabiedrības līdzdalības kārtība netiek piemērota, jo ar projektu noteiktā finansējuma pārdale un regulējums labvēlīgi ietekmē to sabiedrības daļu (projektu iesniedzējus), kuriem potenciāli būtu tiesības uz valsts atbalstu. Citu sabiedrības daļu projekts neietekmē. |
| 3. | Sabiedrības līdzdalības rezultāti | Nav attiecināms. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Centrālā finanšu un līgumu aģentūra (sadarbības iestāde) |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav plānota jaunu institūciju izveide, esošu institūciju likvidācija vai reorganizācija. |
| 3. | Cita informācija | Nav |

Iesniedzējs:

Ekonomikas ministrs J.Vitenbergs

Vīza:

Valsts sekretārs E.Valantis

K.Priedīte 67013241

Kristine.Priedite@em.gov.lv